Skýrsla stjórnar Zetadeildar fyrir starfsárin 2006 - 2008 flutt á aðalfundideildarinnar á Kaffi Nielsen á Egilsstöðum 31. maí 2008 . Við vorum sammála um það stjórnarkonur á síðasta stjórnarfundi deildarinnar nú fyrr í vikunni , að þessi tvö fyrstu starfsár í endurvakinni Zeta-deild hafa liðið hratt . Ef við rifjum þau upp saman við þetta tækifæri þá má fyrst minna á , að svo virðist sem Zetadeildin hafi lagst í fullkominn dvala árið 2002 og deildin sofið þungum Þyrnirósarsvefni í um 4 ár , eða þar til Ingibjörg Einarsdóttir , þáverandi landssambandsformaður og Stefanía Arnórsdóttir , sem ekki voru sáttar viðstöðu mála , drifu starfsemina af stað á ný í maí 2006 . Auk Ingibjargar og Stefaníu kom Sigrún Klara Hannesdóttir einnig að málum við endurreisn deildarinnar . Ég hef fundið fyrir einstökum hlýhug , áhuga og umhyggju fyrir starfinu í deildinni okkar af hálfu þessara þriggja kvenna sem segja má að hafi verið n.k. guðmæður deildarinnar . Áhugi þeirra og kraftur var svo smitandi að ekki var hægt annað en hrífast með , enda vakti málefnið , starfsemi Delta Kappa Gamma samtakanna í sjálfu sér áhuga flestra okkar sem þær höfðu samband við . Það var svo á hátíðlegum fundi í Menntaskólanum á Egilsstöðum , 13. maí 2006 , að 15 konur gengu í deildina og kusu sér nýja stjórn , sem hefur reynt eftir mætti að halda starfseminni virkri síðan . Í stjórn hafa verið undirrituð , sem hefur gengt starfiformanns , Ólöf Ragnarsdóttir , varaformaður , Halldóra Baldursdóttir , ritari og Halla Höskuldsdóttir , meðstjórnandi . Stjórnin fékk Ólöfu Guðmundsdóttur í lið með sér til að gegna starfi gjaldkera en það reyndist afar farsæl ákvörðun og hefur Ólöf verið virkí starfi með stjórninni allt tímabilið . 2. september 2006 fékk formaður tækifæri til að taka þátt í framkvæmdaráðsfundi í Hafnarfirði , þar sem hún hitti fulltrúa allra deilda og lærði mikið af . Stjórnin hélt 6 formlega stjórnarfundi á fyrsta starfsári sínu og spjallaði mikið og oft saman þess á milli . Félagsfundirnir urðu 4 og voru 2 haldnir á Reyðarfirði sem liggur miðsvæðis fyrir stærstan hóp félagskvenna , 1 á Norðfirði og einn á Eiðum í Eiðaþinghá á Héraði . Á fyrri fundinum á Reyðarfirði , sem haldinn var 4. október 2006 heimsóttum við Skólaskrifstofu Austurlands og forstöðumaður hennar , Sigurbjörn Marinósson , kynnti starfsemi skrifstofunnar fyrir okkur . 11. desember hélt deildin fund í Nesskóla á Neskaupstað . Ruth Magnúsdóttir flutti þar Orð til umhugsunar og gerði að umtalsefni sínu náttúruna og tengsl okkar við hana . Sunna Björk Guðnadóttir kynnti síðan fyrir okkur vef um útikennslu sem var lokaverkefni hennar frá KHÍ . Lára Oddsdóttir flutti að lokum hugvekju í tilefni af aðventu og jólum . 28. mars var haldinn fundur í Barnaskólanum á Eiðum og Helga Hreinsdóttir fjallaði þar í Orðum til umhugsunar um ýmislegt eftirminnilegt úr starfi Zetadeildar , en síðan var myndasýning frá starfi deildarinnar frá fyrri tíð og umræður um starfsemina . Síðasti fundur starfsársins var síðan 21. apríl í Grunnskólanum á Reyðarfirði þar sem Ólöf Guðmundsdóttir flutti Orð til umhugsunar og gerði náms - og starfsráðgjöf að umræðuefni sínu , einkum það hversu mikilvægt það er í persónubundinni ráðgjöf að mæta fólki þar sem það er og vinna með sterkar hliðar þess . Ásta Ásgeirsdóttir sýndi okkur síðan skólann , sem nýlega hafði verið stækkaður og endurbyggður og kynnti fyrir okkur kennsluhætti sem skólinn hefur verið að þróa með áherslu á vinnu í smiðjum . Mæting var yfirleitt nokkuð góð , frá 9 - 14 konur mættu á fundina . 2 af fundunum lentu í Delta Kappa Gamma veðrinu víðfræga . Báða fundi héldum við þó , enda er það einlægur ásetningur stjórnar að láta aldrei fundi falla niður , en annan tókst að halda í 3. tilraun og hinn í 4. tilraun og það er e.t.v. svolítil staðfesting á tilefni þess að tala um Delta Kappa Gamma veður á Austurlandi ! Þetta eru þær aðstæður sem Zetadeildin býr við . 5. - 6. maí 2007 tóku formaður og Steinunn Aðalsteinsdóttir þátt í aðalfundi landssambandsins í Reykholti í Borgarfirði , en þetta var sérstakur og eftirminnilegur fundur , þar sem samtökin voru að halda upp á 30 ára afmæli sitt og ýmislegt sérstaktgert á þessu þingi af því tilefni . Ég hef ítrekað sagt frá því , að þetta þing hafi öðru fremur vakið skilning minn á hversu öflug og víðtæk samtök Delta Kappa Gamma eru , en þarna var m.a. fulltrúi alheimssamtakanna kominn frá Bandaríkjunum til að takaþátt í þessum hátíðarfundi auk fjölmargra fullorðinna félagskvenna sem bæði deildu með okkur langri sögu úr félagsstarfinu en ekki síður úr störfum sínum í þágu menntunar og fræðslu hér á landi . 25. ágúst 2007 tók formaður aftur þátt í framkvæmdaráðsfundi í Hafnarfirði og var það gagnleg hvatning við upphaf nýs starfsárs . Á síðara starfsári fráfarandi stjórnar hafa verið haldnir 4 formlegir stjórnarfundir auk símafunda og ýmiss konar samráðs á milli eiginlegra stjórnarfunda . Í ljósi erfiðra aðstæðna við að halda fundina á settum tíma ákvað stjórnin að hagafélagsstarfinu nokkuð öðru vísi á öðru starfsári sínu og ákvað strax í upphafi að halda 3 fundi nokkuð þétt í upphafi hausts og taka síðan fundarhlé yfir erfiðasta vetrartímann , en ljúka síðan starfsárinu með 3 fundum þegar veður ættu að vera orðinnokkuð ferðavænni . Formaður hafði hitt fulltrúa Beta deildar á Akureyri við nokkur tilefni og í kjölfar góðs spjalls við eitt að þeim tækifærum var ákveðið að þessar deildir hittust og hefðu einn sameiginlegan fund í upphafi hausts . Fundurinn var ákveðinn á Mývatni 6. október 2007 , en þrátt fyrir blíðskaparveður dagana í kringum sameiginlegan fundardag fór svo , að einmitt þennan dag stríddu veðurguðir íbúum á Norðausturlandi , svo fundurinn var blásinn af á síðustu stundu og nú býður nýrrar stjórnar að taka ákvörðun um hvort ekki eigi að gera aðra tilraun til slíks sameiginlegs fundar næsta haust . Annars voru félagsfundirnir 2 í haust , sá fyrri 10. september á Kaffi Valný á Egilsstöðum , þar sem Steinunn Aðalsteinsdóttir hafði Orð til umhugsunar og fjallaði um starfslok og umskipti í lífi sínu og gestur fundarins var Ragnhildur RósIndriðadóttir , hjúkrunarfræðingur , sem sagði frá dvöl sinni í Malaví . Síðari fundur haustsins var haldinn í Grunnskólanum á Eskifirði þann 15. nóvember og þar las Halla Höskuldsdóttir ljóð eftir Jónas Hallgrímsson , undir liðnum Orð til umhugsunar ítilefni af degi íslenskrar tungu . Sóley Valdimarsdóttir , leikskólastjóri á Eskifirði flutti erindi á fundinum og sagði frá sérstöku verkefni á Eskifirði sem gerir samvinnu leikskóla og grunnskóla að viðfangsefni og hefur að markmiði um að brúa bilið milliskólastiganna . Að þessum fundi loknum fór deildin í vetrarveðurshvíld og næsti fundur var ekki haldinn fyrr en 31. mars 2008 og var hann haldinn á Gistihúsinu á Egilsstöðum . Helga Magnúsdóttir hafði Orð til umhugsunar og gerði sköpunarsögu Maora frá NýjaSjálandi að umfjöllunarefni sínu . Jarþrúður Ólafsdóttir sagði síðan frá framkvæmd Olweusarverkefnisins gegn einelti í skólum á Austurlandi . Næsti fundur var haldinn 6. maí á Reyðarfirði á kaffihúsinu Hjá Marleen . Helga Guðmundsdóttir hafði Orð tilumhugsunar og ræddi félagsþátttöku og félagslega ábyrgð og velti sérstaklega fyrir sér þátttöku og virkni félagskvenna í Zeta deild fyrr og síðar . Helga Steinsson fjallaði síða um verkefni hjá Fjölmenningarsetri og nýtt starf sem hún er tekin við semverkefnastjóri þar . Þátttaka félagskvenna á fundum vetrarins hefur verið frá 8 - 13 konur . Síðast fundur á þessu starfstímabili er síðan í dag , 31. maí og er haldinn á Kaffi Nielsen á Egilsstöðum . Með þessum fundi lýkur núverandi stjórn sínu starfstímabili og felur nýjum konum forystu í deildinni með bestu óskum um að starfið megi vaxa og dafna á komandi árum . Fyrir hönd stjórnarinnarHelga Guðmundsdóttir , formaður .